ועדת הכלכלה, כנסת 20, פרוטוקול מספר 45, 2015-08-10 10:00

איתן כבל: בוקר טוב לכם, בוקר טוב, אני שמח לפתוח עוד דיון של ועדת הכלכלה של הכנסת, גברתי מנהלת הוועדה, גברתי היועצת המשפטית, אדוני מטעם משרד התקשורת, הרגולטור אורן לביאן, צוות הוועדה, רשמת פרלמנטרית, ברשותכם, כפי שגם הותר לנו, עד ה-17 לחודש אנחנו יכולים לקיים שבעה דיונים – ושהיושב-ראש לא יראה, הגנבנו עוד דיון שניים – ועל סדר יומנו בתקופה הזאת אלו נושאים שבאמת באמת אין מנוס מלדון בהם.

איתן כבל: הם לא הרי עולם, אבל זה מסוג הדברים – בעיקר תקנות – שחובה עלינו להוציאם לפועל עוד בטרם החופשה.

איתן כבל: ברשותכם, גם הנושא הזה שעומד על סדר-יומנו – תיכף אני אתן למנכ"ל או למי שתחליט שיציג את הדברים – אני אומר כמה דברים שהם לא יהיו נעימים.

איתן כבל: במקרה הזה, זה ודאי לא אליך, אדוני המנכ"ל, זה מקרוב הגעת לתפקידך, ואין לך דבר וחצי דבר עם מה שאני הולך לומר.

איתן כבל: כל אשר אני יכול לומר לפני הדברים הפחות טובים זו העובדה שאנחנו מצפים ממך שאני או זה שיבוא אחרי כבר יאמר את המילים הטובות ולא רק המלים הלוא טובות.

איתן כבל: הנושא על סדר יומנו היום הוא דווח משרד התקשורת על דחיית התחילה של חלק מסעיפי החוק עד ליום 30 בינואר 2016 בהתאם לסעיף 57 (ג) לתיקון מס' 11 לחוק הדואר התשע"ב-2012.

איתן כבל: אני אומר כך, אדוני המנכ"ל: עסקנו פה לא מזמן בכל הנוגע לחברת הדואר שנמצאת במצב קשה מאוד.

איתן כבל: באמת לאחר דיון לא פשוט, לא קל, התייחסנו אליה מעט בסלחנות בשל העובדה שיש מנכ"ל חדש והרצון שלנו הוא באמת לצפות פני עתיד ולא לעסוק לאחור, למרות שאני יכול לומר לכם שאין כמעט יום, אין כמעט יום שאנחנו לא מקבלים – אני מניח שכמו שאני מקבל, הנהלת הוועדה מקבלת, אני מניח שגם חברי כנסת מקבלים ואני מניח שגם אדוני מקבל – אין-ספור פניות של אנשים מתוסכלים ברמות שקשה לתאר.

איתן כבל: מישהו שנשלחה לו הודעת קנס ולא קיבל אותה, ונדרש כתוצאה מכך לשלם כפל קנס, או דברים מן הסוג הזה, הוא כותב לי: סליחה, למה אני צריך לשלם את כפל הקנס?

איתן כבל: בכלל בשאלות האלה, אני מניח שאנשים במידה מסוימת כבר הרימו ידיים.

איתן כבל: אם היתה אפשרות אחרת, שהיית יכול לפנות לחברת דואר אחרת, ניחא, אבל זה מה יש.

איתן כבל: אנחנו כבולים לחלוטין.

איתן כבל: אבל שוב, לא נחזור, הוועדה אמרה באופן מאוד ברור את דברה ואת התייחסותה, אדוני המנכ"ל, איך היא רוצה לראות את חברת הדואר.

איתן כבל: ניתנה לחברת הדואר ההזדמנות, היא צריכה כמדומני כבר לתת דיווח ראשון, אם אינני טועה, בימים הקרובים בכתב, ועד סוף שנת 2105, בתחילת המושב ביקשנו לקיים דיון נוסף שתהיה בו עליית מדרגה, וכבר נצפה, כפי שכבר אמרנו, לראות שאכן דברים מתחילים לעלות על המסלול, ולא עוד פעם – אנחנו חדשים ושתו לי ואכלו לי וכל הסיפורים האלה.

איתן כבל: איך אומרים?

איתן כבל: מעניין לעניין באותו עניין, אנחנו עוסקים גם בבנק הדואר.

איתן כבל: בנק הדואר – ימי הסיפורים שהוא יהיה הבנק החברתי הראשון שיעשה למען הציבור ימיהם כימי בכנסת, ואני כבר הרבה זמן בכנסת.

איתן כבל: אני זוכר את הדיבורים הראשונים איך בנק הדואר יוביל את המהפכה.

איתן כבל: דרך אגב, חברי כנסת במשך השנים, הגשנו, אני חושב, עשרות חוקים, גברתי היועצת המשפטית, שבהם אמרנו מה עוד אפשר להוסיף, לשפר ולתקן.

איתן כבל: כמובן מזה כמעט שום דבר לא קרה.

<אתי בנדלר: למה "כמעט שום דבר"?

<אתי בנדלר: שום דבר.

איתן כבל: יפה, אז בכלל.

איתן כבל: מה יש לי לומר?

איתן כבל: כל התיקים האלה זה מה שהארכיון שלנו היה יכול לשאת, יש דברים שיכול להיות שמקומם לא היה אפילו בארכיון.

איתן כבל: אלה מספר הפעמים שביקשנו את הדחייה.

<אתי בנדלר: לא שאנחנו ביקשנו, שהשר ביקש.

איתן כבל: סליחה, שהשרים ביקשו מאתנו.

איתן כבל: אנחנו עוסקים בנושא חברתי מהמדגה העליונה.

איתן כבל: בימים שכולנו, חברי הכנסת, ולא רק חברי הכנסת, שר האוצר הנוכחי בעצמו, גם כחבר כנסת ויושב-ראש הוועדה הזאת, עסק בחולאים של הבנקים וביחס המחפיר שלהם, בעיקר בכל הנוגע למשק המשפחתי, וניסה גם הוא בעבר לקדם תהליכים וחקיקה הנוגעת לכך, שבנק הדואר יהיה עד שהמשיח יגיע, והבנקים יהיו ידידותיים יותר למשק המשפחתי.

איתן כבל: עד אז כולנו הרמנו ראש וקיווינו וציפינו שבנק הדואר יהיה חליף, לא גדול, לא ענק, משהו בקטנה, לציבור האזרחים, בעיקר הגמלאים, בעיקר לאנשים שאין להם חשבון בנק או שהם נמצאים שלא בטובתם תחת עיקול או תחת כינוס, או כל מיני מרעין בישין, שרוב האנשים נקלעו אליהם שלא בטובתם.

איתן כבל: ולצערנו כל אותן תקנות, כל אותן אמירות גדולות שהיו אמורות להתקיים – פעם אחר פעם אנחנו מוצאים את עצמנו, קודמי ועתה גם אנוכי, שהשרים באים ומבקשים דחייה של החלה או כניסה לתוקף של סעיפי החוק, כי שום דבר לא קרה.

איתן כבל: ואלה מספר הפעמים: אחת, שתיים, שלוש, ארבע, חמש.

איתן כבל: זה מה שאנחנו יודעים.

איתן כבל: וכפי שאמרתי לכם, אני מניח שזה לא הכול.

איתן כבל: אני רוצה להזכיר שבכנסת השבע-עשרה, בנק הדואר – זו היתה אחת ההמלצות של ועדת החקירה לנושא בנקאות למשקי הבית והעסקים הקטנים – ועדת החקירה, בראשה עמד מי שהיום שר האוצר, השר כחלון.

איתן כבל: אני זוכר את זה.

איתן כבל: אז הוא היה חבר כנסת - - -

<לאה ורון: יושב-ראש ועדת הכלכלה.

<אתי בנדלר: יושב-ראש הוועדה.

איתן כבל: יושב-ראש ועדת הכלכלה.

איתן כבל: אדוני המנכ"ל, יוצא במשרד הזה שכאילו יש סוג של התחדשות, אז אין לך אפילו על מי להלין, אבל אני אומר זאת בצורה הבאה: זה חמור מאוד.

איתן כבל: אני באמת אומר את זה ואני בטוח שחברי מצטרפים לעניין הזה.

איתן כבל: אנחנו רואים את זה בחומרה רבה, אין לנו מילים.

איתן כבל: קראתי את החומר לפני, שוחחתי גם עם מנהלת הוועדה וגם עם היועצת המשפטית של הוועדה, ואני אומר לכם: כבר ראיתי דברים לא ראויים בהתנהלות של המערכת הציבורית, ההתנהלות בנושא בנק הדואר היא מהחמורות ביותר, מהקשות ביותר, כי זה מונח לפתחנו וזה בידינו.

איתן כבל: זה לא משהו שצריך לחכות לחלקי חילוף מהירח.

איתן כבל: זה בידיים שלנו.

איתן כבל: העובדה שהממשלות או השרים, לפחות בשנים האחרונות, לא מילאו את המשימה שהם הניחו לפתחם.

איתן כבל: אני אפילו לא מדבר על החלום שזה יהיה הבנק החברתי הראשון, שזה היה בעצם החלום הגדול של כולם באמת-באמת ועדיין לא מאוחר.

איתן כבל: זה יכול היה להיות הבנק, ועדיין הוא יכול להיות.

איתן כבל: לכן אני אומר כך: אני רואה זאת בחומרה רבה, אנחנו רואים את זה בחומרה רבה.

איתן כבל: אני עדיין לא יודע איזה סנקציות אפשר להטיל אם המשרד לא יעמוד בהתחייבות שלו, כי בסופו של עניין אנחנו מבקשים כאן לא רק לקיים דיון סביב השאלה למה דוחים.

איתן כבל: אם כן, לכמה זמן דוחים.

איתן כבל: ומה יהיה אחרי הדחייה הזאת, האם באותו פרק זמן שהדחייה מתבקשת, המשמעות היא שבפעם הבאה אנחנו נבוא לכאן כדי לאשר - - -

<אתי בנדלר: לא צריך לאשר.

<אתי בנדלר: זה מאושר, פשוט לא לאשר דחייה.

איתן כבל: צודקת, גברתי.

איתן כבל: - - - אלא שהעסק כבר רץ קדימה, שנקבל את ההודעה: שמחים להודיעכם שהעסק התחיל לרוץ.

עיסאווי פריג': למה לא להוציא את זה עכשיו?

עיסאווי פריג': למה אתה צריך לחכות?

<אתי בנדלר: זה לא טעון אישור שלנו.

<אתי בנדלר: התנאים לא קיימים, לא בשלים.

<אתי בנדלר: נשמע ממנכ"ל המשרד.

איתן כבל: אתה לא לוקח כאוס ומייצר עוד יותר כאוס כדי לתקן.

איתן כבל: אתה לא מתקן עוול ביצירת עוול.

איתן כבל: עיסאווי, תיכף המנכ"ל יציג את הדברים.

איתן כבל: מה שאני מנסה לומר, בעיקר כשזה נוגע לכסף ושירות הציבור.

איתן כבל: התנאים שהיו אמורים להתקיים, היו ארבעה תנאים: שלושה מצד החוק, והוסיפה ועדת הכלכלה של הכנסת את ההסכם הקיבוצי, שזה סעיף רביעי, אבל בראש ובראשונה אנחנו רוצים קודם כול את ההתייחסות לשלושת הסעיפים הראשונים.

איתן כבל: אדוני המנכ"ל, בבקשה.

איתן כבל: אנחנו גם מבקשים שהפעם תיתן לנו את סיפור הדרך, איך אנחנו הולכים לממש הפעם את שלושת הסעיפים ואחר-כך את הסעיף הרביעי.

איתן כבל: תודה.

עיסאווי פריג': ברשותך, אדוני היושב-ראש, כשהמנכ"ל עונה שגם יענה מה בכלל נעשה.

איתן כבל: הוא יציג.

איתן כבל: הוא יציג בדיוק את כל העניין הזה.

עיסאווי פריג': מה העיכובים והחסמים?

<שלמה פילבר: בדברים האלה אולי אני אתן לרגולטור עצמו להרחיב יותר.

<שלמה פילבר: קודם כול, אני מצטרף לכל הדברים של יושב-ראש הוועדה ביחס לדואר.

<שלמה פילבר: מרגע שנכנסתי לעניין, מבחינתי זה אחד משלושת הנושאים החשובים ביותר שעומדים אצלי על השולחן לטיפול.

<שלמה פילבר: אני דורש לא פחות ממה שהוועדה פה דרשה מאנשים.

<שלמה פילבר: בתוך המשרד אני מגדיר כרגע את חברת דואר ישראל ואת בנק הדואר, שהוא חברה בת שלה, כחולה שנמצא בחדר התאוששות אחרי ניתוח קשה.

<שלמה פילבר: הניתוח הקשה היה בשנה האחרונה במסגרת - - -

איתן כבל: עוד לא התעורר.

<שלמה פילבר: יכול להיות.

<שלמה פילבר: - - - במסגרת תוכנית הבראה מאוד דרמטית שגם היתה אמורה לטפל בנושא שיפור השירות וגם בשיפור המאזן הכספי של החברה, כמובן זה כלל גם התייעלות ופיטורי עובדים.

<שלמה פילבר: כל התהליך הזה נמצא בעיצומו.

<שלמה פילבר: הניצנים הראשונים של הפירות שצריכים לראות מתוכנית ההבראה הזאת אמורים להתחיל בתחילת ספטמבר, וזה ברמת השירות לתושב.

<שלמה פילבר: אני בקשר יומיומי בעניין הזה עם המנכ"ל החדש, ואנחנו דורשים מהם לעמוד בזה.

<שלמה פילבר: אני עוקב אחרי הדברים האלה, והוועדה עוקבת אחרי הדברים האלה, ואני מקווה מאוד שנוכל להגיע בשבועות הקרובים עם בשורות ראשונות.

<שלמה פילבר: זה תהליך לא פשוט, לא קל.

<שלמה פילבר: הפרק הראשון שלו אמור להסתיים פחות או יותר בסביבות ינואר 2016, ואז נראה אם הניתוח הצליח.

<שלמה פילבר: זה בנוגע לשירות של דואר ישראל.

<שלמה פילבר: בנוגע לבנק הדואר, צריך לומר ביושר ובכנות, הבנק עובד, מתפקד, נותן היום שירות ל-400,000 משקי בית מהעשירונים הנמוכים בחברה הישראלית, הוא נותן שירות די טוב, הוא עושה מערכת גבייה של כמעט שני שלישים מהמיסים והאגרות של מדינת ישראל, שמתבצעים דרך בנק הדואר.

<שלמה פילבר: כל הדברים האלה קורים.

<שלמה פילבר: מה שנעשה בתיקון הזה היה התייעלות ושיפור אמיתי שצריך להיות, של הפרדת בנק הדואר מדואר ישראל, הפיכתו לחברה עצמאית עם דירקטוריון, עם מנכ"ל, עם כללים ברורים של התנהלות כספים כמו שצריך לעשות בנק שמנהל כל-כך הרבה כסף.

<שלמה פילבר: הדברים האלה התחילו.

<שלמה פילבר: עוד רגע אורן יפרט אולי קצת יותר.

<שלמה פילבר: לא סיימנו אותם, ולכן אנחנו מגיעים לוועדה ומבקשים את ההארכה הנוכחית.

<שלמה פילבר: אני יכול להגיד שגם בעניין הזה אנחנו נמצאים בשלבים האחרונים של היישום של ההפרדה ושל התנאים שנקבעו.

<שלמה פילבר: כשצריך להגיד לצורך העניין שאחרי שיישמנו אותם, קרי, לצורך העניין מונה דירקטוריון, הדירקטוריון הזה כבר נמצא בהליך מתקדם מאוד של איתור מנכ"ל, המנכ"ל אמור להיבחר בתוך חודש ימים, המנכ"ל אמור לקדם לא מעט משני התנאים האחרונים, קרי, החתימה על הסכם עם דואר ישראל על מתן השירותים בסניפים, כי הרי אנחנו לא מתכוונים לבנות פה מערכת סניפים חדשה, אלא שהחברה הנפרדת שהיא חברת בנק של דואר ישראל תעבוד בתוך הסניפים, אבל צריך לעשות את ההפרדה המבנית הברורה, וכמובן הסעיף האחרון שהוועדה קבעה, הסדר עם העובדים העוברים, שיהיו מושאלים לצורך העניין מחברת דואר ישראל לחברה החדשה.

איתן כבל: וההון העצמי?

<שלמה פילבר: עוד רגע הוא יפרט.

<שלמה פילבר: כן צריך לבוא ולומר שלא מעט מכובד המשקל ביישום כרגע, לקראת סוף התקופה הזאת, עובר מאתנו לרשות החברות.

<שלמה פילבר: ברגע שהחברה קמה והפכה להיות חברה ממשלתית, ויש לה דירקטוריון, הרגולטור שלה בשלבים האחרונים והלאה יהיה שר, השר הממונה יהיה שר התקשורת, אבל הרגולטור מהמפקח שיש לנו אצלנו במשרד.

<שלמה פילבר: ברמה תאגידית היא תהפוך להיות חברה ממשלתית לכל דבר.

<שלמה פילבר: צריך להביא את זה בחשבון.

<שלמה פילבר: עד כאן ההקדמה ואני מצטרף גם להערות ולביקורת וגם לדברי הזירוז של הוועדה בעניין הזה, ואני לוקח על עצמי לא פחות מהוועדה לעשות את העבודה המכינה, כדי באמת להגיע כמה שיותר מהר עם הודעה לפחות לוועדה, לא פורמלית, אבל בשורה שאומרת שהתנאים הושלמו.

<אתי בנדלר: נשמח לקבל גם הודעה פורמלית.

<שלמה פילבר: אפשר גם הודעה.

<שלמה פילבר: אני לא חייב לתת הודעה פורמלית, אבל נשמח לעדכן.

<אתי בנדלר: נשמח לקבל.

איתן כבל: במסגרת מערכת היחסים.

איתן כבל: ..

עיסאווי פריג': מאז התיקון ה-11 ועד היום כמה מנכ"לים הוחלפו?

<שלמה פילבר: לא נבחר.

<שלמה פילבר: היתה בעיה של הקמת החברה.

איתן כבל: לא, במשרד התקשורת.

<שלמה פילבר: אני חושב שאני השלישי.

איתן כבל: העניין הוא לא כמה מנכ"לים הוחלפו, אלא כמה פעמים המשרד ביקש דחייה.

עיסאווי פריג': יש מנכ"ל שאחראי על הביצוע.

<שלמה פילבר: אנחנו באיחור של שנתיים וחצי מהתאריך שנקבע בחוק ליישום העניין.

<שלמה פילבר: אלה העובדות.

<שלמה פילבר: אלה לוחות הזמנים.

איתן כבל: ניתן תיכף לאורן הרגולטור, כפי שגם אתה ביקשת שהוא יציג את הדברים.

איתן כבל: חבר הכנסת מקלב, רצית משהו?

איתן כבל: חשוב שקודם כול אורן יציג.

איתן כבל: המנכ"ל נתן רק את הפתיח, אבל האיש שאמון על העניין הזה זה אורן, אז אני חושב שכדאי שנשמע אותו.

<אורן לביאן: לפני בדיוק שלוש שנים פורסם ברשומות תיקון מס' 11 לחוק הדואר, שהיו לו מספר נדבכים.

<אורן לביאן: אחד מהנדבכים היה סמכויות פיקוח ואכיפה, הוראות צרכניות על בנק הדואר שנכנסו לתוקף, ושני הנדבכים שעוד לא נכנסו לתוקף היו הרחבת הפעילות הפיננסית של בנק הדואר, למעט מתן אשראי – ואני מדגיש, כשמדברים על בנק, מתן אשראי לגוף שמקבל פיקדונות זה סמכות של נגיד או נגידת בנק ישראל, לא בתחום של המשרד – והפרדה מבנית ותאגידית של בנק הדואר, שהיום הוא נגזר פעילות בדואר, על מנת להפריד בין פעילות ריאלית ופעילות פיננסית, שלבנק הדואר יהיה ממשל תאגידי עצמאי, שהוא יתנהג כמו חברה פיננסית, שזה יהיה שלב ראשון אבל הכרחי אחר-כך לקובעי המדיניות לראות מה עושים עם הגוף הזה, אולי ייקחו אותו לגוף של תאגיד בנקאי קמעונאי, אולי תאגיד פיננסי.

<אורן לביאן: זה קרה לפני שלוש שנים.

<אורן לביאן: החוק נתן לנו שנה ליישום.

<אורן לביאן: והחוק קובע שאת הדחיות אפשר לעשות רק לשישה חודשים, על כן אנחנו נדרשים בכל שישה חודשים להגיע לוועדת הכלכלה ולדווח על קצב היישום.

<אתי בנדלר: אני רק רוצה להעיר כאן בהערת ביניים שהחוק קובע שהדיון על הדחייה המבוקשת ייערך בנוכחות השר או מנכ"ל משרדו, וזה בשל החשיבות באמת העילאית שהוועדה ראתה אז לצורך ביישום כמעט מיידי.

<אורן לביאן: אני רוצה רק להזכיר שמי שבא עם התיקון של החוק ורצה להרחיב את הפעילות של בנק הדואר זה היה משרד התקשורת בזמנו עם השר כחלון.

<אורן לביאן: זאת אומרת, המשרד מאוד תומך בזה, אבל המשרד כבר מגיע לשלבים שהוא מאוד מוגבל, הסנקציה שיש לנו על מנת לדרבן את חברת הדואר לעשות את ההפרדה הזאת היא שאנחנו אומרים להם: אתם יכולים להרחיב את הפעילות, להיכנס לתחומים כמו ייעוץ השקעות, ייעוץ פנסיוני, ברוקראז', רק אם תיישמו.

<אורן לביאן: מה שקרה שדירקטוריון לחברת בנק הדואר מסיבות שונות מונה רק בחודש נובמבר או דצמבר 2014, קרי, לפני שישה או שבעה חודשים, היה הסיפור של נבחרת הדירקטורים וכו' וכו'.

<אורן לביאן: מאז הוא נתכנס.

<אורן לביאן: התנאי הזה של דירקטוריון פורמלי – לא נשלח עדיין מכתב לשר, אבל קיים דירקטוריון.

<אורן לביאן: כיום הדירקטוריון מונה שמונה דירקטורים ועוד דירקטור אחד שזה מנכ"ל חברת הדואר, שהוא בהליך אישור.

<אורן לביאן: הדירקטוריון כולל שבעה נציגי ציבור לפי החוק, פלוס יושב-ראש דירקטוריון הדואר ומנכ"ל הדואר שאמור להיות מאושר, וזה על מנת ליצור בתקופת ההקמה ווין-ווין בין החברות, לתמרץ אותן להפריד.

<אורן לביאן: זה הסיפור של הדירקטוריון.

עיסאווי פריג': מתי הוא אמור להתכנס?

<אורן לביאן: הוא התכנס לפני שבועיים, הוא אמור להתכנס לקראת סוף אוגוסט.

<אורן לביאן: הדירקטוריון התחיל בהליך של מינוי מנכ"ל לחברת בנק הדואר.

<אורן לביאן: כדי לקיים את התנאים שאני אדבר עליהם, צריך קודם כול שיהיה מנכ"ל.

<אורן לביאן: מה שמסר לי אתמול מזכיר הדירקטוריון שהוא צופה שעד סוף אוגוסט - - -

איתן כבל: אנחנו מנסים לשכנע את מנכ"ל המשרד שכך יהיה גם ברשות השידור.

<שלמה פילבר: אני מביא את זה כדוגמה למה אורך הפעילות שקורית כשמתחילים לדבר בפורמליסטיקה.

<אורן לביאן: מזכיר החברה אמר לי שהוא צופה שימונה מנכ"ל לחברת בנק הדואר עד סוף אוגוסט, אני מקווה שזה יקרה בשבועות הקרובים.

<אורן לביאן: התנאי השני, שזה הסכם בין החברות – הסעיף קובע ששירותי בנק הדואר, על מנת ליצור סינרגיה, על מנת ליצור יעילות, יינתנו באשנבי חברת הדואר – צריך להיחתם בין החברות.

<אורן לביאן: באין הסכם בין החברות - - -

איתן כבל: עוד לא נחתם הסכם?

<אורן לביאן: נכון.

<אורן לביאן: אני אסביר את זה לפרטי פרטים.

<אורן לביאן: באין הסכם עם החברות, שר התקשורת רשאי להתערב.

<אורן לביאן: אני אומר לכם שאנחנו כמשרד ערוכים להתערב.

<אורן לביאן: כשעשינו את ועדת רייך, תמחרנו שירות-שירות, כולל שירותי בנק הדואר והעלויות.

<אורן לביאן: אנחנו מעדיפים שהחברות יגיעו להסכם ביניהן.

איתן כבל: האם זה לא אינטרס של חברת הדואר?

איתן כבל: הרי היום היא נותנת שירות והיא יכולה בטח לקבל כסף על זה.

<אורן לביאן: היום כל ההכנסות של בנק הדואר הן הכנסות של חברת הדואר.

איתן כבל: נכון.

איתן כבל: ברור.

<אורן לביאן: אין לה אינטרס כלכלי להפריד.

<אורן לביאן: אני לא בטוח שדירקטוריון הדואר מעדיף שההכנסות ייכנסו לו לחברה בת ואחרי זה הוא יצטרך למשוך דיבידנד.

איתן כבל: האם אתה יודע להגיד לי בגדול מה הכנסות בנק הדואר אל מול ההכנסות האחרות של חברת הדואר?

<אורן לביאן: 1.7 מיליארד זה סך הכנסות חברת הדואר, בערך grosso modo.

<אורן לביאן: 400 מיליון זה הכנסות של בנק הדואר.

<אורן לביאן: השאלה הנשאלת מה מהפעילויות רווחי.

<אורן לביאן: אני יכול להגיד שאין עדיין דוח רווח והפסד לחברת בנק הדואר.

<אורן לביאן: לפי מספר אינדיקטורים שקיימים אצלי בנק הדואר הוא רווחי.

<אורן לביאן: הוא מרוויח.

<אורן לביאן: הוא מכניס הכנסות לדואר.

<אורן לביאן: סביר להניח שהוא גם מסבסד שירותים אחרים שהשינויים הטכנולוגיים - - -

איתן כבל: איזה הוצאות יש עליו חוץ מהטלר?

<אורן לביאן: לבנק הדואר?

איתן כבל: כן.

<אורן לביאן: יש את כל המשרד האחורי.

<אורן לביאן: בנק הדואר מופעל בשיטה אחרת מהבנקים, השיטה המסורתית, שהבנקים הולכים אליה, ב-back office 1, ויש שם 374 עובדים.

<אורן לביאן: הם מחולקים לאנשים שעושים את הסליקה ומערכות המידע – מערכות המידע של בנק הדואר מופרדות מהדואר – יש מודל לקוחות, יש שירות ללקוחות שעושים את זה במשרד וגורמי הבקרה.

<אורן לביאן: זה בסך הכול 370, אל תתפסו אותי במילה.

איתן כבל: מתוך כמה?

<אורן לביאן: מצבת עובדי הדואר נכון לדקה לפני הסכם קיבוצי היתה 6,500 משרות בערך.

<הרצל בר-מג: כרגע זה 5,753 משרות.

<אורן לביאן: הם צמצמו.

אורי מקלב: מה ההשלכה על האיתנות הפיננסית של דואר ישראל.

אורי מקלב: אם אתה אומר שמיליארד או היקף תקציבי כזה כיום התנתק מדואר ישראל - - -

<אורן לביאן: לא אמרתי מיליארד, אמרתי 400 מיליון.

אורי מקלב: 400 המיליון האלה, מה המשמעות או ההשלכה על דואר ישראל?

אורי מקלב: הוא מחולל הכנסה.

אורי מקלב: כשאתה אומר שאתה מניח שהוא משהו רווחי, בנק הדואר, והיום אנחנו מזרזים אתכם ועד סוף ינואר 2016 הוא אמור להיפרד מדואר ישראל, מה המשמעות?

<אורן לביאן: לא אמורה להיות לזה שום השלכה, כי ההכנסות האלה שייגבו על-ידי בנק הדואר וההוצאות שייוצאו על-ידי חברת הדואר, כולל עובדים, ישולמו לחברת הדואר.

<אורן לביאן: יעשו הסכם ויגידו: העלות היא 300 מיליון, ייתנו להם קוסט פלוס רווח.

<אורן לביאן: לא אמורה להיות פגיעה כך שהדואר יפסיד כסף.

<אורן לביאן: לעניין של ההסכם עם החברות.

<אורן לביאן: כמו שאמרתי, המשרד ערוך להתערב.

<אורן לביאן: אנחנו מעדיפים לא להתערב, ההתערבות שלנו זה לא דבר טוב, אנחנו מעדיפים שימונה מנכ"ל, ייקח לו את הזמן שהוא צריך, מספר חודשים, ויחל לעשות הסכם עם חברת הדואר.

<אורן לביאן: מה שאותנו מאוד מעניין - - -

<אתי בנדלר: אם הוא ייקח מספר חודשים, זאת אומרת שאתה רומז שבעוד שישה חודשים נשב כאן פעם נוספת.

<אורן לביאן: אני לא רומז, אני אומר את האמת.

<אורן לביאן: אני פקיד.

<אורן לביאן: אני אומר את האמת.

<אורן לביאן: לו הייתי מנכ"ל, הייתי צריך ללמוד.

<אורן לביאן: לוקח חודשיים ללמוד דבר כזה.

<אורן לביאן: חברת הדואר עובדת במבנה תפעולי די ייחודי, יש למגזר שלה אשנבים, מיון והובלה, כשהאשנבים נותנים שירותי בנק דואר ודואר, ההובלה, האוטו, אוסף מסמכים מהסניפים של הדואר וגם של בנק הדואר.

<אורן לביאן: אני חושב שצריך לתת זמן סביר למנכ"ל ללמוד את הנושא.

<אורן לביאן: אני לא אומר כמה, אבל אני אומר למי שרוצה להיות רציני.

<אורן לביאן: מה שחשוב מבחינת חברת בנק הדואר במשקפיים שלי שהשירות שיינתן בסניפי הדואר על-ידי חברת הדואר, והיא תקבל תמורה מלאה, הוא יהיה שירות טוב.

<שלמה פילבר: שההסכם בין החברות יהיה מיטבי.

<אורן לביאן: ה-SLA יהיה טוב.

עיסאווי פריג': מה שמפריע לי בכל הסיפור הזה זה לאו דווקא בבנק הדואר ורשות הדואר, אלא בכלל, גם ברשות השידור.

עיסאווי פריג': אם אתם אנשי המקצוע שאמורים לעשות את התהליך הזה, אתם הרי יודעים מראש מניסיון וידע שלא תעמדו בזה.

עיסאווי פריג': מעניין אותי למה בשלב החקיקה - - -

<אורן לביאן: נכון.

<אורן לביאן: ועדת הכלכלה של הכנסת, כשבאנו לעשות - - -

עיסאווי פריג': לא.

עיסאווי פריג': אתם נותנים תחושה לא טובה.

<אורן לביאן: אני אסביר.

<אורן לביאן: ועדת הכלכלה של הכנסת חייבה אותנו לקבוע את היום הקובע לחצי שנה – אם אתי זוכרת – ולדווח לה.

<אורן לביאן: מבחינתנו כמשרד זה היה דבר נכון.

<אורן לביאן: אם רוצים לתת דיווח, הנה אנחנו פה לדווח מה קרה.

עיסאווי פריג': תהליך ההקמה, כשאתם ביקשתם שנה - - -

<אורן לביאן: לא ביקשנו שנה, הוועדה קבעה לנו שנה.

<אורן לביאן: אנחנו לא הכנסנו סעיפי - - -

איתן כבל: אורן, אי-אפשר להתחמק מהשאלה של חבר הכנסת עיסאווי.

<אורן לביאן: אני לא מתחמק.

איתן כבל: לא אתה, לא באופן אישי – המערכת.

איתן כבל: המערכת משחקת פה.

איתן כבל: זה כמו ריקוד תימני צעד לפנים, שניים לאחור.

איתן כבל: היא אומרת: כן, אין בעיה.

איתן כבל: כשמניחים את הדברים על השולחן, יש זיקוקי די-נור, הכול נראה נהדר – אין בעיה, חצי שנה, אנחנו מתקדמים, אנחנו כך וכך.

איתן כבל: זה בכלל, כל המערכות.

איתן כבל: ובמציאות אתה מוצא את עצמך פתאום עם בעיות פה ובעיות שם.

איתן כבל: הנקודה היא כזאת, ועדת הכלכלה היא סוג של שוט, היא לא פרס.

איתן כבל: אין כאן פרס שאומר שאתה מגיע לפה כי אנחנו כל-כך התגעגענו אליך.

<לאה ורון: ואתה גם משודר.

איתן כבל: ועוד משודר.

איתן כבל: כל העניין בא ממקום אחר במובן הזה שאומרים לך: תדע לך, אנחנו מצפים.

איתן כבל: כיוון שאנחנו גם מייחסים לנושא חשיבות עליונה ואנחנו לא בדיוק סומכים עליכם, אנחנו אומרים את הדבר הבא: אנחנו מבקשים שתבואו לכאן, כשאנחנו מראש לצערי, כבר מניחים שכנראה לא תעמדו בזה.

עיסאווי פריג': אם לא, מה יהיה?

איתן כבל: זה מה שאמרתי.

איתן כבל: אני לא יודע להגיד.

עיסאווי פריג': אנחנו נהיה חותמת גומי?

עיסאווי פריג': בכל שישה חודשים שמים את החותמת?

<אורן לביאן: אני אסביר.

<אורן לביאן: אני אסביר.

אורי מקלב: לפני שאתה מסביר, אני רוצה לשאול עוד שאלה.

אורי מקלב: עוד שאלה לשאלה הזאת לפני שאתה מסביר, כי זה קשור אחד לשני.

עיסאווי פריג': אתם נותנים לנו הרגשה רעה מאוד.

אורי מקלב: הדירקטוריון ישב מאז שהוא הוקם בדצמבר 2014?

<אורן לביאן: כן, הוא התכנס מספר פעמים.

אורי מקלב: מדוע הנושא של ההסכם הקיבוצי עם העובדים לא - - -

<אורן לביאן: אני אגיע לתנאי הזה.

<אורן לביאן: אני אסביר.

אורי מקלב: רק שנייה, אדוני.

אורי מקלב: רק שנייה.

אורי מקלב: אדוני היושב-ראש, מכל ארבעת הסעיפים אני דווקא מודאג מהסעיף האחרון, שזה נושא ההסכם הקיבוצי עם העובדים.

אורי מקלב: מהניסיון שיש לנו עם דואר ישראל בעניין הזה וכל נושא שקשור לעובדים, בלי שאני יודע משהו, אני מניח שהוא נושא קשה ומורכב מאוד.

אורי מקלב: הדירקטוריון – עברה חצי שנה מאז שהוא הוקם.

אורי מקלב: הנושא הכי אקוטי בהקמת בנק הדואר זה נושא העובדים.

אורי מקלב: האם הדירקטוריון דן בזה?

אורי מקלב: ישיבה אחת?

אורי מקלב: שתי ישיבות?

אורי מקלב: מה המסקנות?

אורי מקלב: איפה הבעיות?

אורי מקלב: נוכל לבוא ב-30 בינואר וכל שלושת הסעיפים האחרים יוכלו לבוא לידי מימוש, יוכלו להיות מסוכמים, יוכלו להיות מסודרים, ואנחנו נעמוד בפני הנושא הזה של ההסכם הקיבוצי, שכן מקובל ולא מקובל על הדירקטוריון, כי יש לזה משמעויות מאוד רחבות.

אורי מקלב: זאת השאלה שלי, מה עשיתם עד אז?

עיסאווי פריג': אני אחדד את השאלה.

עיסאווי פריג': אני אשאל שאלה אישית.

עיסאווי פריג': יושב-ראש הדירקטוריון, חזי, הדיון הזה לא מספיק חשוב לתת לנו את הביטחון שמשהו הולך בכיוון.

<אורן לביאן: אני עובד משרד התקשורת, אני לא יכול לענות על השאלה.

<אורן לביאן: את זה צריך להפנות לנציגי חברת הדואר, אבל אני אענה לשאלה - - -

עיסאווי פריג': אני שואל את החברים.

<אורן לביאן: אני תיכף אענה לשאלה של חבר הכנסת מקלב.

<אורן לביאן: הסכם קיבוצי זה תנאי שהוועדה הכניסה והיא קבעה שאפשר להסיר את התנאי הזה.

<אורן לביאן: מה שנעשה עד כה, שבהסכם הקיבוצי שנחתם לעניין תוכנית ההבראה של חברת הדואר, באחד מימי חודש ינואר 2015, הוכנס סעיף שהיא קבעה בו שייחתם הסכם קיבוצי בתוך שלושה חודשים לעניין יישום תיקון מס' 11, עוד נקבעה שם הוראה שלפיה עובדי מטה בנק הדואר, זה המשרד האחראי, יושאלו לחברת הדואר.

<יורם מימון: חברת בנק הדואר.

<אורן לביאן: יושאלו לחברת בנק הדואר מחברת הדואר.

<אורן לביאן: אלה שני שלבים של התקדמות.

<אורן לביאן: מה שנשאר זה להגיע להסכם טיפה יותר מפורט, אבל כן נעשה בזה, וכן אנחנו, כמי שליווינו את תוכנית ההבראה, ביקשנו שתהיה התייחסות וניתנה התייחסות לתנאי הזה.

<אורן לביאן: לגבי התנאי של ההון העצמי המזערי – היינו צריכים לפרסם הוראה אחרי שלושה חודשים, ופורסמה הוראה.

<אורן לביאן: העמדה שלנו כמשרד היתה - - -

עיסאווי פריג': כמה זה?

<אורן לביאן: אני לא יכול להגיד לך, כי הסכומים משתנים.

<אורן לביאן: זה בסביבות 80 מיליון - - -

איתן כבל: זה כמעט כמו תקציב הביטחון, תלוי את מי אתה שואל...

<אורן לביאן: הון עצמי מזערי מורכב משלושה רכיבים: הוא מורכב מהון כנגד סיכונים, הוא מורכב מהון תפעולי ראשוני, כי זה חברה בהקמה - - -

איתן כבל: - - -

<אורן לביאן: קרוב ל-70-80 מיליון שקל.

עיסאווי פריג': 60 או 70, זה חשוב.

<אורן לביאן: 70-80 מיליון שקל.

עיסאווי פריג': כמה החלק התפעולי בזה?

<אורן לביאן: החלק התפעולי על סמך אי-ודאות, וקיימים שני אלמנטים - - -

עיסאווי פריג': למה אתה מסייג את התשובות שלך?

<אורן לביאן: כי יש אי-ודאות.

<אורן לביאן: אני אביא דוגמה, רשות המסים, פנינו אליה, אמרנו לה: יש הפרדה מבנית, האם זה יהיה מוסד כספי או עוסק מורשה כמו היום?

<אורן לביאן: עוד לא קיבלנו תשובה.

<אורן לביאן: יש לזה השלכה של 18%.

איתן כבל: מה שהוא אומר, לא שאני מגן עליו, לצערנו כבר חלפו שלוש שנים והשאלות האלה שכבר היו אמורות להיות קבועות מזמן, עד לרגע זה הוא לא רוצה לומר דברים לפרוטוקול שהוא לא נעול עליהם.

<אורן לביאן: לא.

<אורן לביאן: אני אענה, אני גם אענה על רשות המסים.

עיסאווי פריג': הוא אומר לי: בעוד שישה חודשים נמחזר את הדיון שאנחנו מדברים עליו כאן.

<אורן לביאן: אדוני היושב-ראש, רשות המסים נתנה אישור שבינתיים, ל-2015, זה ייחשב עוסק מורשה.

<אורן לביאן: הם נוהגים כך לדעתי מיום הקמת החברה, הם נותנים אישור לשנה.

עיסאווי פריג': זה לא רציני, חברים.

<אורן לביאן: זה העניין של ההון העצמי.

<אורן לביאן: עוד אני יכול להגיד על ההון העצמי שביוני 2015, עכשיו, חברת הדואר קיבלה מכתב מהממונה על התקציבים ומנהל רשות החברות, שככל שתידרש השקעה של המדינה בהון העצמי המזערי, המדינה תפעל לעשות כך.

אורי מקלב: אפשר, אדוני היושב-ראש, מילה אחת?

איתן כבל: אני רוצה שהוא יסיים, נעשה סבב, ברשותך.

<אורן לביאן: אנחנו רואים חשיבות בהפרדה הזאת, כי זה שלב ראשון של האפשרות להרחיב את הפעילות של בנק הדואר עד כדי תאגיד פיננסי או בנקאי קמעונאי.

<אורן לביאן: אנחנו כרגע, אדוני, בשלב אחרי שמונה דירקטוריון וזו חברה ממשלתית, אנחנו יותר בשלב שאנחנו מחכים לראות את היישום של חברת הדואר בסיוע רשות החברות.

<אורן לביאן: לגבי הסכם בין החברות – מה שמעניין את כולם – גם חברת בנק הדואר יודעת את זה, למשרד יש תמחיר לרייך, לחברת הדואר יש שיטת תמחיר, ויכולים גם לעשות הסכמים מסוגים מסוימים, כמו שדיברנו על זה לפני שנתיים.

<אורן לביאן: אנחנו מקווים שימונה מנכ"ל והוא יפעל מול חברת הדואר להגיע להסכם.

אורי מקלב: האם בנק הדואר יפעל בתוך בתי הדואר, בתוך דואר ישראל?

<אורן לביאן: בנק הדואר יממן את השירותים באשנבי חברת הדואר.

<שלמה פילבר: במתכונת הנוכחית היום.

<שלמה פילבר: צריך להכניס טיפ-טיפה לפרופורציות, חבר הכנסת מקלב - - -

אורי מקלב: היום כשאתה עושה המרת מטבע, אתה מקבל שירות אישי.

אורי מקלב: זה אחד הדברים לפי דעתי האבסורדים.

אורי מקלב: אנשים מחכים שעה בתור ואתה רואה מישהו שבא להמיר מטבע, הוא הראשון, עוקף את כל התור, מקבל את השירות שלו, אחרים שצריכים לקבל שירות שמבחינתם לא בפחות חשוב והם גם שילמו על זה, או שמישהו שלח להם משהו, שילם להם, לא משנה, או כל שירות אחר, הם צריכים להמתין.

אורי מקלב: על-אף שהוא הגיע עכשיו, הוא מקבל שירות מיידי כי זה יותר רווחי.

איתן כבל: אני אציין, חבר הכנסת מקלב, אני לא רוצה להיכנס שוב ולצלול לשאלה איך חברת הדואר מנהלת את ענייניה.

איתן כבל: היתה כאן התחייבות שהשירות יצא גם לסופרים.

איתן כבל: דרך אגב זה כבר עובד בחלק מהמקומות, העוזר שלי קיבל הודעה מהמאפייה – הוא לא הבין בהתחלה – שהוא צריך לאסוף דבר דואר.

איתן כבל: הוא לא הבין למה אופה?

עיסאווי פריג': זה לא קשור לבנק הדואר.

איתן כבל: זה לא קשור.

איתן כבל: אז הסתבר לו - - -

<שלמה פילבר: זה יוריד את הלחץ מהסניפים.

אורי מקלב: אני אגיד לך איך זה כן קשור, אבל אני מחכה בסבלנות.

אורי מקלב: זה מאוד קשור.

איתן כבל: אורן, אמור שלושה כותרים.

<אורן לביאן: התנאי של קיום דירקטוריון התקיים.

<אורן לביאן: אנחנו בהליך של איתור מנכ"ל.

<אורן לביאן: אני מניח שעם מינוי מנכ"ל קבוע לחברת בנק הדואר, הדירקטוריון של חברת בנק הדואר יפעל לקיום הסכם - - -

איתן כבל: דירקטוריון, מנכ"ל והסכם.

<אתי בנדלר: הסכם עדיין אין.

<שלמה פילבר: ייעשה הסכם עם העובדים והסכם עם החברה.

<לאה ורון: הסכם קיבוצי והון עצמי.

איתן כבל: יפה.

איתן כבל: גמרנו.

<שלמה פילבר: שוב, רק כדי לכנס את הדיון מול חברי הכנסת, מירב השירותים שאמורים להינתן אחרי שתיקון 11 ייכנס לתוקפו כבר ניתנים היום.

<שלמה פילבר: הם ניתנים היום בצורה פחות מיטבית בגלל שאין הפרדה תאגידית.

<שלמה פילבר: זאת אומרת, מה שאנחנו עושים פה היום זה יותר תהליכים פורמליסטיים, שהם חשובים.

<שלמה פילבר: הניהול של החברה - - -

עיסאווי פריג': זה מעבר לפורמלי.

עיסאווי פריג': הפרדה זה מעבר לפורמלי.

<שלמה פילבר: הם חשובים מאוד לניהול נכון ותקין של החברה, לרווחיות שלה וליכולת שלה לתת שירותים נוספים.

<שלמה פילבר: צריך לזכור שהיום בנק הדואר ממשיך לתת את אותם שירותים שהוא נתן קודם.

<שלמה פילבר: 90% מהשירותים שהוא אמור לתת אחרי השלמת ההליך הזה הוא נותן כבר היום.

עיסאווי פריג': אז לא צריך תיקון 11.

<שלמה פילבר: בשביל לתת שירותים נוספים - - -

איתן כבל: חברים, אני רוצה לסכם את החלק הזה.

איתן כבל: אני רוצה שנחדד את ארבעת התנאים שלצערי לא קוימו עד היום.

איתן כבל: אני אומר את זה, חבר הכנסת עיסאווי פריג', בנק הדואר מתקיים גם היום, הוא עובד, נותן שירותים.

איתן כבל: כל הדיון הוא לקחת אותו כמה מדרגות קדימה, לאפשר הרחבת השירותים, שירותי אשראי - - -

עיסאווי פריג': אבל הם לא רוצים.

איתן כבל: שנייה.

איתן כבל: אמרנו כך: התנאים האלה עדיין לא התקיימו, מכיוון ששלושת התנאים פלוס התנאי הרביעי שהוועדה ביקשה טרם התקיימו וטרם מומשו, אי-אפשר לבצע אותה מדרגה שעליה אנחנו מדברים, מהרחבת אשראי ואלף ואחת פעולות שאנחנו מבקשים שבנק הדואר יעלה בהם את המדרגה עד לביאת המשיח, כשאז נדע אם בכלל יחליט להרחיב ומה דרך פעולתו מעבר לאשר נאמר.

איתן כבל: ברשותכם, חבר הכנסת מקלב, נעבור אחר-כך ליגאל - - -

<יגאל לוי: המנכ"ל שלי ייצג אותי.

<הרצל בר-מג: ואני, ממלא-מקום מנכ"ל הדואר.

איתן כבל: בסדר.

איתן כבל: קודם כול חבר הכנסת מקלב.

איתן כבל: אחר-כך נעבור.

איתן כבל: חברים, אני מבקש לעשות את זה ממש בקצרה.

אורי מקלב: בהמשך לדברים שסיכמת, אני חושב כהצעה פרקטית לבקש מהם לדווח לוועדה גם לאחר שלושה חודשים.

אורי מקלב: אם אנחנו לא רוצים לעמוד באותו מצב ב-30 בינואר 2016 ולבקש עוד דחייה, וכמו שאמרת, אין לנו ברירה אלא לאשר בדילייתא, כולי עלמא לא פליגי בה.

אורי מקלב: והמשמעות, כשאין לך התנאים, התנאים לא מומשו ולא בושלו ולא נמצאים, מה אני יכול לעשות?

אורי מקלב: אני יכול לא לאשר לכם ואז מחר בנק הדואר יפעל באופן עצמאי?

אורי מקלב: לכן באיזה מקום אני מחויב לאשר לכם את זה.

אורי מקלב: אני יכול לא לאשר, המשמעות תהיה אותו דבר.

אורי מקלב: אם אנחנו רוצים, בכל אופן, מתוך הניסיון שיש לנו בעניין הזה, הייתי אומר, אני לא מנסח לך את הסיכום, אבל אני חושב שהוועדה צריכה לקבל דיווח האם הדירקטוריון התכנס, איפה זה עומד, מה קורה ב-30 באוקטובר.

אורי מקלב: האם הוא ישב?

אורי מקלב: האם הוא אישר את זה, לא אישר?

אורי מקלב: מה קורה בדברים אחרים?

אורי מקלב: אני חושב שאז נגיע ל-30 בינואר עם תחנת ביניים שהיא חשובה.

אורי מקלב: תחנת עצירה, אדוני היושב-ראש, שאני חושב שהיא חשובה מאוד.

אורי מקלב: זה מצד אחד, הצד הפרקטי.

אורי מקלב: ומהצד הלוא פרקטי, אני חושב שבכל דבר לא טוב יש גם צד טוב.

אורי מקלב: אנחנו באמת נותנים לך, אדוני מנכ"ל משרד התקשורת, ימי חסד, גם במערכת של בנק הדואר וגם בדואר ישראל יש אנשים חדשים רבים בתפקידים בכירים, ואני חושב שאנחנו צריכים לתת לכם ימי חסד, במיוחד שאנחנו מדברים במשרד שהיום אין לו שר ייעודי, ראש הממשלה הוא השר.

אורי מקלב: אני חושב שמתוך העיסוקים של ראש הממשלה, אם הדברים יגיעו לשולחנו, לא נראה לי שימהרו לשים את זה על שולחנו והוא יחתום ויתעסק בזה מהר.

אורי מקלב: אין לו אפילו סגן שר במעמד שר כמו שיש במשרדים אחרים, שאז אנחנו סמוכים ובטוחים שהדברים כן יכולים להתנהל באופן ראוי.

אורי מקלב: כשאין סגן שר באופן מודע, בכוונה, סגן שר לא מקבל סמכויות והשר הוא ראש ממשלה, בהתאם אני חושב שיכולות להיות לזה השלכות.

אורי מקלב: אני חושב שבכל דבר לא טוב, יש גם דבר טוב.

אורי מקלב: אני חושש שאם בנק הדואר היה מתחיל לפעול עכשיו, יכול להיות שהוא היה מתחיל ברגל שמאל.

אורי מקלב: הצרכנים, הציבור – אין אמון צרכני בבנק הדואר ובדואר ישראל ביחד.

אורי מקלב: עד שהם ידעו שיש הפרדה, שיש התנהלות אחרת, ייקח הרבה זמן, ועכשיו בשלב ההתאוששות לפתוח משהו חדש, להטיל עליו מעמסה חדשה, ויש לזה משמעות שזה מתנהל באופן עצמאי, אין לי ספק שיש לזה משמעות, יכול להיות שייגרם נזק ויהיה לו יותר קשה.

אורי מקלב: השירות שהוא ייתן, הוא לא יכול לתת שירות טוב.

אורי מקלב: גם היום הוא לא נותן שירות טוב, ויש לזה זיקה.

אורי מקלב: אתה נמצא באותו סניף דואר, חלק מהבעיות בדואר ישראל זה הסביבה, זה הסניפים עצמם, הצפיפות, היחס, השירות, התנאים הפיזיים.

אורי מקלב: בנק הדואר אמור לתת שירות במקומות האלה.

אורי מקלב: כפי שאמרת בנק הדואר מוקם לא בגלל תחרות עם הבנקים הגדולים, אלא להיות בנק חברתי, ולזה הוא צריך את אמון הצרכנים בעניין הזה.

איתן כבל: תודה, חבר הכנסת מקלב.

אורי מקלב: אני אביא דוגמה פרקטית.

אורי מקלב: בנק הדואר הוא הבנק היחיד שאם אתה רוצה לקבל פנקס צ'קים, שזה אל"ף-בי"ת לבנק חברתי, שהציבור רוצה לפעול דרכו בחשבון שלו, הוא נותן לך את זה רק במשלוח בדואר, הוא לא נותן לך כשאתה בא, כמו כל לקוח בכל הבנקים.

אורי מקלב: נו, כולנו יודעים מה הדואר עושה, זה משלוח דברי דואר, יכול להיות שאת הצ'קים הוא יקבל מהמאפיה בתוך הסופר.

אורי מקלב: אם זה יהיה כך שבמקום בורקס, תהיה לו חבילה צ'קים, אז יכול להיות - - -

איתן כבל: יהיה על הכיפאק...

אורי מקלב: אז ההתאוששות תהיה יותר מהירה.

אורי מקלב: ..

איתן כבל: כולם ירוויחו, גם האופה של הבורקס ייהנה, אתה אומר: אני כבר שם, יאללה, בוא נפתח צ'ק אחד.

אורי מקלב: זה, נראה לי, יותר מאפיה מאשר מאפייה.

איתן כבל: חבר הכנסת מקלב, באת מלא מרץ, אבל אנחנו חייבים לסיים.

אורי מקלב: אני סיימתי.

עיסאווי פריג': שני משפטים.

עיסאווי פריג': חברים, התחושה לא טובה.

עיסאווי פריג': אנחנו נמחזר את הדיון הזה בינואר.

עיסאווי פריג': עצם העובדה שסוגיית ההון העצמי וההסכם הקיבוצי בכלל לא נגענו בהם במהות, ולפי התשובות, צר לי מאוד, לי כנציג ציבור זה נותן תחושה לא טובה, מין חרטה ברטה.

עיסאווי פריג': איך אנחנו, ועדת הכלכלה, צריכים להפעיל שיניים?

עיסאווי פריג': אני שואל את עצמי וזה נותן לי תחושה שאני מיותר כאן בדיון הזה.

עיסאווי פריג': חבל.

איתן כבל: אוקיי.

איתן כבל: תודה.

איתן כבל: אני אתייחס למה שאמרת במשפט הסיכום שלי.

איתן כבל: בבקשה, אדוני.

<הרצל בר-מג: אני ממלא-מקום המנכ"ל.

אורי מקלב: היחיד שקבוע בכל הישיבות שלנו.

אורי מקלב: הוא כמעט היחיד שהוא לא פנים חדשות.

<הרצל בר-מג: חשוב מאוד לממש את תיקון מס' 11 לחוק, והחברה עושה כל שביכולתה לקדם את זה, אבל גם אתה עצמך אמרת שהציבור מצפה לכך שבעקבות התיקון הזה בנק הדואר יוכל לתת פיקדונות ואשראי.

<הרצל בר-מג: הבנק לא יוכל, לא לתת לא פיקדונות ולא אשראי אחרי התיקון הזה.

<הרצל בר-מג: התיקון הזה לא כולל את שני הדברים האלה, וכדאי שנדע את זה מעכשיו ונוריד ציפיות.

<הרצל בר-מג: כדי שהדברים האלה יקרו צריך לתקן את החוק כך שלא ייאסר עלינו לתת - - -

עיסאווי פריג': קודם כול בואו ניישם אותו.

<הרצל בר-מג: לא, התיקון הזה לא מאפשר לבנק הדואר לתת פיקדונות.

איתן כבל: הרצל, בסדר גמור.

איתן כבל: כולה, אנחנו רוצים בשלב הזה שמי שאין לו כסף ללכת לשלם עבור חשמל או בכרטיס אשראי או בהוראת קבע, יוכל לבוא לבנק הדואר לעשות את זה.

<הרצל בר-מג: המשמעות של העניין שאין לבנק הדואר בעקבות התיקון הזה יכולת באמת להיות בנק חברתי.

<הרצל בר-מג: הוא יוכל לשאת את השם בנק רק אם יתקנו את שני התיקונים האלה שדיברתי עליהם.

<הרצל בר-מג: אנחנו מצפים שהדברים האלה יקרו.

אורי מקלב: זה נמצא לפתחה של הוועדה?

אורי מקלב: איפה זה נמצא?

איתן כבל: חבר'ה.

איתן כבל: תודה, הרצל.

איתן כבל: ברשותכם, אני רוצה לסכם.

איתן כבל: קודם כול, כדי להבהיר את הדברים שאמר הרצל, תיקון מס' 11, מי שקרא אותו, מודע למה שמתחייב פה ולמה הדיווח בכל חצי שנה.

איתן כבל: נקודת המוצא של מי שהוציא אל הדרך את ההפרדה הזאת וההתחלה של התגלגלות בנק הדואר במתכונתו החדשה, ויגאל רמז על זה, זה כדי לראות לאן הולכים פני הדברים.

איתן כבל: בואו נגיד את זה כך, לידתו בינתיים או יותר נכון ההיריון קשה ובעייתי, ואנחנו עדיין רחוקים מלדבר במושגים לצערי של מתן אשראי, של פיקדונות.

איתן כבל: אנחנו לא שם בכלל.

איתן כבל: אנחנו עדיין מנסים לממש את הבסיס של הבסיס של הבסיס, כמעט חזרה לימים שלאנשים היה כסף בכיס, הכי בסיסי שיש.

איתן כבל: כל העניין בשלב הזה שבנק הדואר יהיה, אם אני אוכל לעשות פרפרזה ולומר, לפה לכל אותן קבוצות אוכלוסייה בעיקר שלא יודעות להשתמש מול הבנק או לא יכולות להשתמש - - -

<קריאה: - - -

איתן כבל: ברשותך, אנחנו כבר בסיכום.

איתן כבל: אני רוצה לומר את הדברים לסיכום.

איתן כבל: על-פי ההחלטות אתם אמורים לבוא ולהציג בפנינו בעוד חצי שנה את הדברים.

איתן כבל: אני מקווה שנקבל מכתב עוד לפני, ובא לציון גואל.

איתן כבל: אם לא, גברתי היועצת המשפטית, אני רוצה לבחון שאלה, לפנות ליועץ המשפטי לממשלה ולבחון מה קורה כשמערכת איננה עומדת בחוקים ובכללים שנקבעו לה.

<אתי בנדלר: זה לא המקרה, אדוני, שהיא אינה עומדת.

<אתי בנדלר: היא עומדת, כי החוק נתן לה אפשרות לדחות.

<אתי בנדלר: השאלה היא מה קורה אם המערכת לא נערכת בתוך זמן סביר לקיום החוק.

איתן כבל: גברתי, אני אומר את זה.

איתן כבל: אני מבין מה שאדוני המנכ"ל אומר, אני רוצה לבחון את השאלה הזאת במפתח הרחב שלה.

איתן כבל: הגיע הזמן.

עיסאווי פריג': אני מסכים אתך.

איתן כבל: הניסוח המדויק של איך זה נקרא בדיוק, האם זה א', או ב', או ג', זה כבר דיון אחר, זה כבר שאלות ניסוחיות, שאני לא מזלזל בהן, כי רק על הניסוח הם יכדררו אותנו.

איתן כבל: זאת אומרת, מה בדיוק, האם זה בתחום טיפולם או - - -

<אתי בנדלר: צריך גם לראות מה המעורבות של רשות החברות בעניין הזה.

איתן כבל: נכון.

איתן כבל: ברשותכם, הגיע הזמן שאנחנו נאתגר את עצמנו, כי יכול להיות מצב שאני אגיד: אני לא רוצה לדון בזה.

איתן כבל: לא, אל תבוא בעוד חצי שנה, אל תבואו אלי.

איתן כבל: בסופו של עניין, זה שאנחנו מתחלפים פה והבושה והסומק בלחיינו כל פעם רק מתחלף אצל האחר כשזה מגיע אליו, מעמיד אותנו במבוכה מאוד גדולה.

איתן כבל: זאת אומרת, אנחנו מתכנסים, באים לכאן, מתיישבים, מביאים אתכם, אוספים אתכם בשביל מצב שאנחנו יודעים שבעוד חצי שנה נמצא את עצמנו באותו מקום, אומרים את אותם דברים, בסוג של דז'ה וו מכוער.

איתן כבל: אני לא רוצה להיות שם, אני לא מוכן להיות שם.

איתן כבל: ואם יהיו כאלה שיבקשו ארכות, לא מעניין אותי, שלא יבואו בכלל.

איתן כבל: אני יודע לעשות להם את הסוג של השיימינג, וזה הכול.

איתן כבל: יש שלב שצריך לומר "עד פה".

איתן כבל: ולכן, גברתי, אני לא יודע מה יענו לי ברשות החברות - - -

<אתי בנדלר: אולי תאמץ את הצעתו של חבר הכנסת מקלב ותבקש דיווח בעוד שלושה חודשים – דיווח ביניים גם מרשות החברות וגם מהמשרד על ההתקדמות.

עיסאווי פריג': כל הרשימה הזאת צריכה להיות - - -

איתן כבל: לא, לא לזה אני מכוון, סליחה.

איתן כבל: אני אומר את הדבר הבא: א', אנחנו נבקש את הדיווח בכתב בעוד שלושה חודשים.

<אתי בנדלר: גם מרשות החברות וגם ממנכ"ל המשרד.

<אתי בנדלר: <

איתן כבל: נכון.

איתן כבל: עם זאת, אני מתעקש לנסות לבחון את השאלה הזאת.

איתן כבל: אני לא יודע להגיד לך בדיוק את הניסוח המדויק, מה קורה עם מצבים שאנחנו נאלצים פעם אחר פעם לקרוא למערכות שאינן עומדות – הרי אם הכול היה בסדר, גברתי היועצת המשפטית, השיחה הזאת לא היתה מתקיימת, ואני מניח שמנכ"ל משרד התקשורת, יש לו הרבה מה לעשות חוץ מלבוא.

איתן כבל: בכל הכבוד, גם לי ולכולנו יש לנו מה לעשות.

איתן כבל: הוא לא התנדב לבוא לפה בסופו של עניין.

איתן כבל: לכן אני מבקש שנמצא את הדרך לאתגר את היועץ המשפטי, שהוא ראש וראשון, הוא היועץ של הממשלה, אם היא לא יודעת לעמוד בכללים שהיא קובעת לעצמה, מה המשמעות של זה מבחינה חוקית.

איתן כבל: תודה רבה לכם.

איתן כבל: אולי נתחיל פה משהו חדש לגבי יישום החלטות.